Road Trippin’

Road Trippin'  on Red Hot Chili Peppers kappale, joka julkaistiin singlenä vuonna 1999 ilmestyneeltä albumilta Californication. Single on albumin viides. Kappale julkaistiin singlenä maailmanlaajuisesti Yhdysvaltoja lukuun ottamatta. Singlen musiikkivideo julkaistiin Yhdysvalloissa vasta yhtyeen julkaistua kokoelma-albuminsa Greatest Hits vuonna 2003.

Kappale
Kappale kertoo yhtyeen laulaja Anthony Kiediksen matkasta Kalifornian maaseudulla, yhdessä yhtyeen basisti Flean ja kitaristi John Fruscianten kanssa. Matka vahvisti kolmikon ystävyyttä, sen oltua katkolla, kun Frusciante erosi yhtyeestä vuonna 1992.

Kappaleella Frusciante soittaa akustista kitaraa. Edellinen Red Hots Chili Peppersin kappale, joka soitettiin enimmäkseen akustisella kitaralla oli "My Friends". Single on myös yksi harvoista yhtyeen kappaleista, joissa ei soiteta rumpuja.

Yhtyeen rumpali Chad Smith esiintyy musiikkivideolla vain kerran, kun hän saapuu veneellä rantaan. Musiikkivideon ohjasivat Jonathan Dayton ja Valerie Faris, jotka ohjasivat myös kappaleen "Tell Me Baby" videon.

Listasijoitukset
ListaKorkein sijoitusListaviikot Alankomaiden singlelistahttp://dutchcharts.nl/showitem.asp?interpret=Red+Hot+Chili+Peppers&titel=Road+Trippin%27&cat=s 80 10 Britannian singlelistahttps://web.archive.org/web/20070707194436/http://www.chartstats.com/songinfo.php?id=28760 30 2 Irlannin singlelistahttp://www.irishcharts.ie/search/placement 27 2 Sveitsin singlelistahttp://hitparade.ch/showitem.asp?interpret=Red+Hot+Chili+Peppers&titel=Road+Trippin%27&cat=s 91 2Uuden-Seelannin singlelistaSinglen sijoitus Uudessa-Seelannissa  44 1

Singlen kappaleet
CD Single 1
 "Road Trippin'" 	 
 "Californication" (Live) 	 
 "Blood Sugar Sex Magik" (Live) 	 
 "Under the Bridge" (LIve) 	 
 "If You Had to Ask" (LIve)

Lähteet

Luokka:Red Hot Chili Peppersin kappaleet
Luokka:Vuoden 1999 kappaleet